ФК Вардар
ФК Вардар е футболен отбор от град Скопие, Северна Македония.

Най-титулуваният клуб в Северна Македония с 9 титли и 5 национални купи. Носи името на река Вардар. Мачовете си играе на Филип Втори Арена в Скопие. Цветовете на тима при основаването му са червено и бяло, но след разрушителното заметресение в Скопие, в знак на траур белият цвят се заменя с черен.

История

Началото 
Създаден е на 22 юли 1947 г. след сливането на отборите на Македония (Скопие) и Победа (Скопие).

Вардар е участник в първия сезон на Югославската първа лига след Втората световна война, завършвайки на 8-о място и печелейки плейофите за оставане в нея. Отборът редува върхове и спадове, като за периода 1947 – 1992 прекарва 33 сезона в елита на Югославския футбол (11-о място във вечната ранглиста). Градският стадион в Скопие се превръща в негостоприемно място за тимовете от голямата четворка на Югославия – Партизан (Белград), Цървена Звезда, Динамо (Загреб) и Хайдук (Сплит). Най-паметна остава победата над Партизан с 5:0 в Скопие.

Най-големият успех на тима е спечелената купа на Югославия през 1961 г. в Белград след победа с 2:1 над Вартекс, както и шампионската титла на Югославия в сезон 1987/88.

В независима Македония 
След разпада на Югославия е постоянен участник в Първа македонска футболна лига, печелейки 9 титли и 5 купи на страната и се превръща в най-титулувания отбор в Северна Македония.

На международно ниво най-голямото постижение на Вардар е елиминирането на ЦСКА (Москва) и достигането до 3-ти квалификационен кръг на Шампионската лига през сезон 2003/04 година, където отборът на Вардар е на 1 гол от елиминиране на Спарта (Прага) и класиране в групите на надпреварата.

От април 2004 г. треньор на Вардар е бразилецът Жилдо Родригеш, който преди това е бил наставник на националните отбори на Гана, Ливан и Кувейт и на бразилските клубове – Вашку да Гама и Коринтианс.

След като през 2011 г. отборът е близо до изпадане, настъпват сериозни промени в организацията му и още на следващия сезон титлата е спечелена от червено-черните.

Вардар е отборът с най-голяма фен база в Северна Македония. Прозвището на феновете е „Комити“. Най-големите съперници на „комитите“ са феновете на Шкендия Тетово („Балисти“) и Пелистер Битоля („Чкембари“).

Отличия 
 Югославска втора лига:
 Победител (6): 1951, 1956, 1960, 1963, 1971, 1979

 Първа лига:
   Шампион (11, рекорд): 1992/93, 1993/94, 1994/95, 2001/02, 2002/03, 2011/12, 2012/13, 2014/15, 2015/16, 2016/17, 2019/20
  Вицешампион (4): 2000/01, 2004/05, 2017/18, 2018/19 
  Бронзов медалист (3): 1995/96, 2003/04, 2005/06

 Купа на Югославия:
 Носител (1): 1961

 Купа на Македония:
 Носител (5): 1993, 1995, 1998, 1999, 2007

 Суперкупа на Македония:
 Носител (2): 2013, 2015

 Македонска републиканска купа:
 Носител (12): 1955, 1965, 1966, 1967, 1968, 1969, 1970, 1971, 1972, 1979, 1980, 1992

Купа Митропа:
 Полуфиналист (1): 1968

Балканска купа:
 Финалист (2): 1972, 1974

Състав за сезон 2016/17

Участия в ЕКТ

Известни футболисти 
 Дарко Панчев
 Артим Шакири
 Дарко Тасевски
 Илия Найдоски
 Драги Канатларовски

Външни препратки 
 Официален уебсайт
 Фен страница

Бележки 

Вардар
Вардар
Обекти, наречени на Вардар